Kyss meg, kansler!

Kyss meg, kansler! (orig. Küss mich, Kanzler!) er en tysk fjernsynsfilm om makt og kjærlighet fra 2004, produsert av fjernsynskanalen ARD.

 Handling 
Midt under innspurten i den føderale valgkampen bryter det fjerde ekteskapet til kansler «Ben Bischof» (Robert Atzorn) og hans kone Florine sammen. Kona har en affære i Italia, og Bischof ignorerer rådgiverne sine og krever skilsmisse. For å lette trykket stikker han av fra livvaktene og raser avgårde på sin Harley-motorsykkel, en eskapade som ender med et krasj i leiligheten til «Mila» (Andrea Sawatzki), en tyve år yngre tannlege og illegal immigrant fra Kasakhstan som må jobbe som vaskehjelp. Kansleren  forelsker seg i Mila. Gjennom sin varme, glade pragmatisme og syn for realiteter åpner hun kanslerens øyne for hverdagens problemer for mindre privilegerte mennesker, og redder ham fra en truende intrige i Kanzleramt. Når den hemmelige affæren truer med å nå offentligheten må kansleren velge mellom makten og kjærligheten. Han velger det siste, og får begge deler, mens intrigemakerne faller for sin egen felle.

 Rolleliste 
 Robert Atzorn ... Ben Bischof
 Andrea Sawatzki ...	 Mila
 Hanns Zischler ... Dr. Nick Riemer, sjef for Forbundskanslerens kontor
 Ursula Andermatt ... Maggie Lowitz
 Florian Fitz ... Dani Rosen
 Oliver Stritzel ... Roland Wolff

 Eksterne lenker 


Kategori:Tyske romantiske komedier
Kategori:TV-filmer fra 2000-årene
Kategori:Tyske TV-filmer
Kategori:Tyske TV-produksjoner fra 2000-årene
Kategori:Tyskspråklige filmer